বৈশাখ মাসের প্রচ- তাপ বাইরে, আমরা যে-কক্ষে বসি, তার চাল টিনের তৈরি, রোদে টিন গমগমে হয়ে আছে, ঘূর্ণায়মান ফ্যানের বাতাসে মনে হয় তাল তাল গরম কেটে খ–বিখ- হয়ে ছড়িয়ে যায়। আমার মনে হতে থাকে, আলাপ দীর্ঘক্ষণ চলবে; দুপুরের খাবার খেয়ে বসলেই হতো। সেটি তো আর বলা যায় না; আমি এখানে শিরীন মুস্তাফার আহবানে এসেছি, তার সঙ্গে পরিচয়-আলাপ বছরকয়েক আগে সেগুনবাগিচার আইন ও সালিশ কেন্দ্রের এক অনুষ্ঠানে। তারপর থেকে শিরীন মুস্তাফা বিশেষ কোনো অনুষ্ঠান-আয়োজনে বরাবর আহবান করেন। ধীরে ধীরে তার সঙ্গে আমার এক ধরনের পেশাগত নৈকট্যও তৈরি হয়; ভালো লাগে শিরীন মুস্তাফার স্পষ্ট-সুন্দর কথাবার্তা; চল্লিশের মতো বয়স; তবে বয়স তার মনে হয় আরো দশ বছর কম! একদিন হাসতে হাসতে এ-কথা বলায় তিনি হেসেই উত্তর দিলেন, ‘এটাকে গুড না ব্যাড কমপিস্নমেন্ট ভাবব… ভেবে দেখতে হবে।’ জেনেছি, তিনি বিবাহিত। স্বামী ইনডেনটিং ব্যবসা করেন, দুটো ছেলেমেয়ে নিয়ে তারা বনানীতে থাকেন। বলতেই হয়, ঝকঝকে স্মার্ট শিরীন মুস্তাফা নিজের কাজের ব্যাপারে যেমন দক্ষ, তেমনি তিনি মন দিয়ে কাজ করতে ভালোবাসেন। খেয়াল করেছি, প্রতিটি কাজে সংস্থার প্রধান হিসেবে অতটা প্রত্যক্ষ উপস্থিতি অংশগ্রহণ তার প্রয়োজন না হলেও তিনি সর্বদা যত ছোট কাজই হোক না কেন, তাতে নিমগ্ন। যত দেখি শিরীন মুস্তাফাকে, তার ব্যক্তিত্বের দ্যুতি আমাকে মুগ্ধ করে।